CELEX: 32015R0924
Language: el
Date: 2015-06-08 00:00:00
Title: Κανονισμός (ΕΕ) 2015/924 της Επιτροπής, της 8ης Ιουνίου 2015, περί τροποποίησης του κανονισμού (ΕΕ) αριθ. 321/2013 σχετικά με την τεχνική προδιαγραφή διαλειτουργικότητας για το υποσύστημα «τροχαίο υλικό — εμπορευματικές φορτάμαξες» του σιδηροδρομικού συστήματος της Ευρωπαϊκής Ένωσης (Κείμενο που παρουσιάζει ενδιαφέρον για τον ΕΟΧ)

17.6.2015   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 150/10
               
            ΚΑΝΟΝΙΣΜΌΣ (ΕΕ) 2015/924 ΤΗΣ ΕΠΙΤΡΟΠΉΣ
      της 8ης Ιουνίου 2015
      περί τροποποίησης του κανονισμού (ΕΕ) αριθ. 321/2013 σχετικά με την τεχνική προδιαγραφή διαλειτουργικότητας για το υποσύστημα «τροχαίο υλικό — εμπορευματικές φορτάμαξες» του σιδηροδρομικού συστήματος της Ευρωπαϊκής Ένωσης
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 6 παράγραφος 1,
      Εκτιμώντας τα ακόλουθα:
      
                  (1)
               
               
                  Το άρθρο 12 του κανονισμού (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου (2) προβλέπει ότι ο Ευρωπαϊκός Οργανισμός Σιδηροδρόμων («ο Οργανισμός») μεριμνά για την προσαρμογή τεχνικών προδιαγραφών διαλειτουργικότητας («ΤΠΔ») στην τεχνική πρόοδο, στις τάσεις της αγοράς και στις κοινωνικές απαιτήσεις, και ότι προτείνει στην Επιτροπή τις τροποποιήσεις των ΤΠΔ τις οποίες κρίνει αναγκαίες.
               
            
                  (2)
               
               
                  Με την απόφαση C(2007)3371, της 13ης Ιουλίου 2007, η Επιτροπή έδωσε εντολή-πλαίσιο στον Οργανισμό να εκτελέσει ορισμένες δραστηριότητες με βάση την οδηγία 96/48/ΕΚ (3) του Συμβουλίου και την οδηγία 2001/16/ΕΚ του Ευρωπαϊκού Κοινοβουλίου και του Συμβουλίου (4). Σύμφωνα με τους όρους της εν λόγω εντολής-πλαισίου, ζητήθηκε από τον Οργανισμό να αναθεωρήσει την ΤΠΔ για τις φορτάμαξες που προβλέπεται στον κανονισμό (ΕΕ) αριθ. 321/2013 της Επιτροπής (5).
               
            
                  (3)
               
               
                  Στις 21 Ιανουαρίου 2014 ο Οργανισμός εξέδωσε γνώμη σχετικά με την «επισήμανση φορταμαξών “GE”» (ERA-ADV-2014-1).
               
            
                  (4)
               
               
                  Στις 21 Μαΐου 2014 ο Οργανισμός εξέδωσε σύσταση σχετικά με τις τροποποιήσεις της ΤΠΔ όσον αφορά την «αξιολόγηση από κοινοποιημένο οργανισμό των πεδίλων πέδησης από σύνθετο υλικό» (ERA-REC-109-2014-REC).
               
            
                  (5)
               
               
                  Συνεπώς, ο κανονισμός (ΕΕ) αριθ. 321/2013 θα πρέπει να τροποποιηθεί αναλόγως.
               
            
                  (6)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί με βάση τις διατάξεις του άρθρου 29 παράγραφος 1 της οδηγίας 2008/57/ΕΚ,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο κανονισμός (ΕΕ) αριθ. 321/2013 τροποποιείται ως εξής
      
                  1)
               
               
                  Στο άρθρο 3 προστίθεται το ακόλουθο στοιχείο γ):
                  
                              «γ)
                           
                           
                              όσον αφορά την επισήμανση “GE” που απεικονίζεται στο σημείο 5 του προσαρτήματος Γ του παραρτήματος, φορτάμαξες του υφιστάμενου στόλου οχημάτων που έχουν εγκριθεί σύμφωνα με την απόφαση 2006/861/ΕΚ της Επιτροπής, όπως τροποποιήθηκε με την απόφαση 2009/107/ΕΚ, ή με την απόφαση 2006/861/ΕΚ, όπως τροποποιήθηκε από τις αποφάσεις 2009/107/ΕΚ και 2012/464/ΕΕ, και πληρούν τους όρους που προβλέπονται στο σημείο 7.6.4 της απόφασης 2009/107/ΕΚ, επιτρέπεται να φέρουν την εν λόγω επισήμανση “GE” χωρίς πρόσθετη αξιολόγηση από τρίτο ή νέα αδειοδότηση για θέση σε λειτουργία. Η χρήση της εν λόγω επισήμανσης σε φορτάμαξες σε λειτουργία παραμένει υπό την ευθύνη των σιδηροδρομικών επιχειρήσεων.».
                           
                        
            
                  2)
               
               
                  Προστίθενται τα ακόλουθα άρθρα 8α, 8β και 8γ:
                  «Άρθρο 8α
                  1.   Με την επιφύλαξη των διατάξεων του τμήματος 6.3 του παραρτήματος, επιτρέπεται η έκδοση πιστοποιητικού ΕΚ επαλήθευσης για υποσύστημα που περιλαμβάνει κατασκευαστικά στοιχεία που αντιστοιχούν στο στοιχείο διαλειτουργικότητας “συστατικό πέδησης τριβής επί επιφανειών κύλισης τροχού” για το οποίο δεν διατίθεται δήλωση ΕΚ συμμόρφωσης κατά τη διάρκεια μεταβατικής περιόδου δέκα ετών από την ημερομηνία έναρξης εφαρμογής του παρόντος κανονισμού, εάν πληρούνται οι ακόλουθοι όροι:
                  
                              α)
                           
                           
                              το στοιχείο κατασκευάσθηκε πριν από την ημερομηνία έναρξης εφαρμογής του παρόντος κανονισμού και
                           
                        
                              β)
                           
                           
                              το στοιχείο διαλειτουργικότητας έχει χρησιμοποιηθεί σε υποσύστημα που έχει εγκριθεί και τεθεί σε λειτουργία τουλάχιστον σε ένα κράτος μέλος πριν από την ημερομηνία έναρξης εφαρμογής του παρόντος κανονισμού.
                           
                        2.   Η παραγωγή, η αναβάθμιση ή η ανακαίνιση οιουδήποτε υποσυστήματος με τη χρήση μη πιστοποιημένων στοιχείων διαλειτουργικότητας ολοκληρώνεται, συμπεριλαμβανομένης της αδειοδότησης για θέση σε λειτουργία του υποσυστήματος, πριν από τη λήξη της μεταβατικής περιόδου που ορίζεται στην παράγραφο 1.
                  3.   Κατά τη διάρκεια της μεταβατικής περιόδου που καθορίζεται στην παράγραφο 1:
                  
                              α)
                           
                           
                              προσδιορίζονται δεόντως στη διαδικασία επαλήθευσης του υποσυστήματος που αναφέρεται στην παράγραφο 1 οι λόγοι μη πιστοποίησης στοιχείων διαλειτουργικότητας· και
                           
                        
                              β)
                           
                           
                              οι εθνικές αρχές ασφαλείας αναφέρουν στην ετήσια έκθεσή τους κατά το άρθρο 18 της οδηγίας 2004/49/ΕΚ τη χρήση μη πιστοποιημένων στοιχείων διαλειτουργικότητας “συστατικού πέδησης τριβής επί επιφανειών κύλισης των τροχών” στο πλαίσιο των διαδικασιών αδειοδότησης.
                           
                        Άρθρο 8β
                  1.   Μέχρι τη λήξη της τρέχουσας περιόδου έγκρισης, τα στοιχεία διαλειτουργικότητας “συστατικό πέδησης τριβής επί επιφανειών κύλισης τροχού” που απαριθμούνται στο προσάρτημα Ζ του παραρτήματος δεν χρειάζεται να καλύπτονται από δήλωση ΕΚ συμμόρφωσης. Κατά τη διάρκεια αυτής της περιόδου θεωρείται ότι τα “συστατικά πέδησης τριβής επί επιφανειών κύλισης τροχού” που απαριθμούνται στο προσάρτημα Ζ του παραρτήματος πληρούν τον παρόντα κανονισμό.
                  2.   Μετά τη λήξη της τρέχουσας περιόδου έγκρισής τους, τα στοιχεία διαλειτουργικότητας “συστατικά πέδησης τριβής επί επιφανειών κύλισης τροχού” που απαριθμούνται στο προσάρτημα Ζ του παραρτήματος καλύπτονται από δήλωση ΕΚ συμμόρφωσης.
                  Άρθρο 8γ
                  1.   Με την επιφύλαξη των διατάξεων του τμήματος 6.3 του παραρτήματος, επιτρέπεται η έκδοση πιστοποιητικού ΕΚ επαλήθευσης για υποσύστημα που περιλαμβάνει κατασκευαστικά στοιχεία που αντιστοιχούν στο στοιχείο διαλειτουργικότητας “συστατικά πέδησης τριβής επί επιφανειών κύλισης τροχού” για το οποίο δεν διατίθεται δήλωση ΕΚ συμμόρφωσης κατά τη διάρκεια μεταβατικής περιόδου δέκα ετών μετά τη λήξη της περιόδου έγκρισης του στοιχείου διαλειτουργικότητας, εάν πληρούνται οι ακόλουθοι όροι:
                  
                              α)
                           
                           
                              το στοιχείο κατασκευάσθηκε πριν από τη λήξη της περιόδου έγκρισης του στοιχείου διαλειτουργικότητας· και
                           
                        
                              β)
                           
                           
                              το στοιχείο διαλειτουργικότητας έχει χρησιμοποιηθεί σε υποσύστημα που έχει εγκριθεί και τεθεί σε λειτουργία τουλάχιστον σε ένα κράτος μέλος πριν από τη λήξη της περιόδου έγκρισής του.
                           
                        2.   Η παραγωγή, η αναβάθμιση ή η ανακαίνιση οιουδήποτε υποσυστήματος με τη χρήση μη πιστοποιημένων στοιχείων διαλειτουργικότητας ολοκληρώνεται, συμπεριλαμβανομένης της αδειοδότησης για θέση σε λειτουργία του υποσυστήματος, πριν από τη μεταβατική περίοδο που ορίζεται στην παράγραφο 1.
                  3.   Κατά τη διάρκεια της μεταβατικής περιόδου που καθορίζεται στην παράγραφο 1:
                  
                              α)
                           
                           
                              προσδιορίζονται δεόντως στη διαδικασία επαλήθευσης του υποσυστήματος που αναφέρεται στην παράγραφο 1 οι λόγοι μη πιστοποίησης στοιχείων διαλειτουργικότητας· και
                           
                        
                              β)
                           
                           
                              οι εθνικές αρχές ασφαλείας αναφέρουν στην ετήσια έκθεσή τους κατά το άρθρο 18 της οδηγίας 2004/49/ΕΚ τη χρήση μη πιστοποιημένων στοιχείων διαλειτουργικότητας “συστατικού πέδησης τριβής επί επιφανειών κύλισης των τροχών” στο πλαίσιο των διαδικασιών αδειοδότησης.».
                           
                        
            
                  3)
               
               
                  Παρεμβάλλεται το ακόλουθο άρθρο 9α:
                  «Άρθρο 9a
                  Το πιστοποιητικό ΕΚ τύπου ή το πιστοποιητικό εξέτασης ΕΚ σχεδιασμού για στοιχείο διαλειτουργικότητας “συστατικό πέδησης τριβής επί επιφανειών κύλισης τροχού” ισχύει για δέκα έτη. Κατά τη διάρκεια της περιόδου αυτής, νέα στοιχεία διαλειτουργικότητας του ίδιου τύπου επιτρέπεται να διατίθενται στην αγορά με βάση τη δήλωση ΕΚ συμμόρφωσης η οποία παραπέμπει στο εν λόγω πιστοποιητικό ΕΚ τύπου ή το πιστοποιητικό εξέτασης ΕΚ σχεδιασμού.».
               
            
                  4)
               
               
                  Στο άρθρο 10, η παράγραφος 1 αντικαθίσταται από το ακόλουθο κείμενο:
                  «1.   Ο Οργανισμός δημοσιεύει στον ιστότοπό του τον κατάλογο των πλήρως εγκεκριμένων για διεθνείς μεταφορές πεδίλων πέδης από σύνθετο υλικό που αναφέρονται στο προσάρτημα Ζ του παραρτήματος, για την περίοδο κατά την οποία αυτά τα πέδιλα πέδης δεν καλύπτονται από δηλώσεις ΕΚ.».
               
            
                  5)
               
               
                  Παρεμβάλλεται το ακόλουθο άρθρο 10α:
                  «Άρθρο 10α
                  1.   Για τη συνεχή προσαρμογή στην τεχνολογική πρόοδο, ενδέχεται να απαιτούνται καινοτόμες λύσεις οι οποίες να μην πληρούν τις προδιαγραφές που ορίζονται στο παράρτημα και/ή στις οποίες δεν είναι δυνατόν να εφαρμοσθούν οι μέθοδοι αξιολόγησης που καθορίζονται στο παράρτημα. Στην περίπτωση αυτή, αναπτύσσονται νέες προδιαγραφές και/ή νέες μέθοδοι αξιολόγησης για τις εν λόγω καινοτόμες λύσεις.
                  2.   Οι καινοτόμες λύσεις ενδέχεται να αφορούν το υποσύστημα “τροχαίο υλικό — εμπορευματικές φορτάμαξες”, τα μέρη του και τα στοιχεία διαλειτουργικότητάς του.
                  3.   Όταν προτείνεται καινοτόμος λύση, ο κατασκευαστής ή ο εγκαταστημένος στην Ένωση εξουσιοδοτημένος αντιπρόσωπός του δηλώνει τον τρόπο με τον οποίο η λύση αποκλίνει από τις διατάξεις της σχετικής ΤΠΔ ή τις συμπληρώνει, και υποβάλλει τις αποκλίσεις στην Επιτροπή προς εξέταση.
                  4.   Η Επιτροπή γνωμοδοτεί για την προτεινόμενη καινοτόμο λύση. Εάν η εν λόγω γνώμη είναι θετική, εκπονούνται οι ενδεδειγμένες λειτουργικές προδιαγραφές και οι προδιαγραφές διεπαφών, καθώς και η μέθοδος αξιολόγησης, που πρέπει να περιληφθούν στην ΤΠΔ ώστε να καταστεί δυνατή η χρήση της καινοτόμου λύσης, και ενσωματώνονται στη συνέχεια στην ΤΠΔ κατά τη διαδικασία αναθεώρησης σύμφωνα με το άρθρο 6 της οδηγίας 2008/57/ΕΚ. Αν η γνωμοδότηση είναι αρνητική, δεν επιτρέπεται να εφαρμοστεί η προτεινόμενη καινοτόμος λύση.
                  5.   Εν αναμονή της επανεξέτασης της ΤΠΔ, η θετική γνώμη από την Επιτροπή θεωρείται ως αποδεκτό μέσο συμμόρφωσης με τις βασικές απαιτήσεις της οδηγίας 2008/57/ΕΚ και, συνεπώς, επιτρέπεται να χρησιμοποιηθεί για την αξιολόγηση του υποσυστήματος.».
               
            
                  6)
               
               
                  Το παράρτημα του κανονισμού (ΕΕ) αριθ. 321/2013 τροποποιείται σύμφωνα με το παράρτημα του παρόντος κανονισμού.
               
            Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιουλίου 2015.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 8 Ιουνίου 2015.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 191 της 18.7.2008, σ. 1.
      
         (2)  Κανονισμός (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση ευρωπαϊκού οργανισμού σιδηροδρόμων (ΕΕ L 164 της 30.4.2004, σ. 1).
      
         (3)  Οδηγία 96/48/ΕΚ του Συμβουλίου, της 23ης Ιουλίου 1996, για τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας (ΕΕ L 235 της 17.9.1996, σ. 6).
      
         (4)  Οδηγία 2001/16/ΕΚ του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για τη διαλειτουργικότητα του συμβατικού διευρωπαϊκού σιδηροδρομικού συστήματος (ΕΕ L 110 της 20.4.2001, σ. 1).
      
         (5)  Κανονισμός (ΕΕ) αριθ. 321/2013 της Επιτροπής, της 13ης Μαρτίου 2013, σχετικά με την τεχνική προδιαγραφή διαλειτουργικότητας για το υποσύστημα «τροχαίο υλικό — εμπορευματικές φορτάμαξες» του σιδηροδρομικού συστήματος της Ευρωπαϊκής Ένωσης και για την κατάργηση της απόφασης 2006/861/ΕΚ (ΕΕ L 104 της 12.4.2013, σ. 1).
      
         ΠΑΡΑΡΤΗΜΑ
         Το παράρτημα του κανονισμού (ΕΕ) αριθ. 321/2013 (ΤΠΔ-WAG) τροποποιείται ως εξής:
         
                     1)
                  
                  
                     Στο κεφάλαιο 3 «Βασικές απαιτήσεις», παρεμβάλλεται η ακόλουθη σειρά στον πίνακα 1 κάτω από τη σειρά που περιέχει το κείμενο «4.2.4.3.4» στο τετραγωνίδιο της στήλης «Σημείο»:
                     
                                 «4.2.4.3.5
                              
                              
                                 Συστατικά πέδησης τριβής επί επιφανειών κύλισης τροχών
                              
                              
                                 1.1.1, 1.1.2, 1.1.3, 2.4.1
                              
                              
                                  
                              
                              
                                  
                              
                              
                                  
                              
                              
                                 2.4.3»
                              
                           
               
                     2)
                  
                  
                     Το κεφάλαιο 4 «Χαρακτηρισμός του υποσυστήματος» τροποποιείται ως εξής:
                     
                                 α)
                              
                              
                                 στο σημείο 4.2.1., το τρίτο εδάφιο διαγράφεται·
                              
                           
                                 β)
                              
                              
                                 παρεμβάλλεται το ακόλουθο σημείο 4.2.4.3.5:
                                 «4.2.4.3.5.   
                                       Συστατικά πέδησης τριβής επί επιφανειών κύλισης τροχών
                                    
                                 
                                 Το συστατικό πέδησης τριβής επί επιφανειών κύλισης τροχών (δηλαδή πέδιλο πέδης) παράγει δυνάμεις πέδησης λόγω τριβής όταν επενεργεί στην επιφάνεια κύλισης του τροχού.
                                 Εάν χρησιμοποιείται πέδη επί της επιφάνειας κύλισης τροχού, τα χαρακτηριστικά του συστατικού τριβής συμβάλλουν με αξιόπιστο τρόπο στην επίτευξη των επιδιωκόμενων επιδόσεων πέδησης.
                                 Η απόδειξη της συμμόρφωσης περιγράφεται στο σημείο 6.1.2.5. της παρούσας ΤΠΔ.».
                              
                           
               
                     3)
                  
                  
                     Το κεφάλαιο 5 «Στοιχεία διαλειτουργικότητας» τροποποιείται ως εξής:
                     
                                 α)
                              
                              
                                 το τμήμα 5.2 αντικαθίσταται από το ακόλουθο:
                                 «5.2.   Καινοτόμες λύσεις
                                 
                                 Όπως αναφέρεται στο άρθρο 10α, για καινοτόμες λύσεις ενδέχεται να απαιτηθούν νέες προδιαγραφές και/ή και νέες μέθοδοι αξιολόγησης. Οι εν λόγω προδιαγραφές και μέθοδοι αξιολόγησης εκπονούνται με τη διαδικασία που περιγράφεται στο σημείο 6.1.3, όποτε εξετάζεται η υιοθέτηση καινοτόμου λύσης για συστατικό διαλειτουργικότητας.»·
                              
                           
                                 β)
                              
                              
                                 προστίθεται το ακόλουθο σημείο 5.3.4α:
                                 «5.3.4α.   Συστατικό πέδησης τριβής επί επιφανειών κύλισης τροχών
                                 
                                 Το συστατικό πέδησης τριβής επί επιφανειών κύλισης τροχών σχεδιάζεται και αξιολογείται για πεδίο χρήσης καθοριζόμενο από:
                                 
                                             —
                                          
                                          
                                             τους δυναμικούς συντελεστές τριβής και τα αντίστοιχα όρια ανοχής,
                                          
                                       
                                             —
                                          
                                          
                                             τον ελάχιστο συντελεστή στατικής τριβής,
                                          
                                       
                                             —
                                          
                                          
                                             τις μέγιστες επιτρεπόμενες δυνάμεις πέδησης στο συστατικό,
                                          
                                       
                                             —
                                          
                                          
                                             την καταλληλότητα για συστήματα ανίχνευσης αμαξοστοιχιών βασιζόμενα σε κυκλώματα τροχιάς,
                                          
                                       
                                             —
                                          
                                          
                                             την καταλληλότητα για αντίξοες περιβαλλοντικές συνθήκες.
                                          
                                       Το συστατικό πέδησης τριβής επί επιφανειών κύλισης τροχών πληροί τις απαιτήσεις που ορίζονται στο σημείο 4.2.4.3.5. Οι απαιτήσεις αυτές αξιολογούνται σε επίπεδο ΣΔ.».
                              
                           
               
                     4)
                  
                  
                     Το κεφάλαιο 6 «Αξιολόγηση της συμμόρφωσης και επαλήθευση ΕΚ» τροποποιείται ως εξής:
                     
                                 α)
                              
                              
                                 στον πίνακα 8, προστίθεται η ακόλουθη νέα σειρά κάτω από τη σειρά που περιέχει το κείμενο «ενότητα CH1»:
                                 
                                             «Ενότητα CV
                                          
                                          
                                             Επικύρωση τύπου με δοκιμή εν λειτουργία (καταλληλότητα χρήσης)»
                                          
                                       
                           
                                 β)
                              
                              
                                 ο πίνακας 9 τροποποιείται ως εξής:
                                 
                                    «Πίνακας 9
                                 
                                 
                                    Ενότητες εφαρμοζόμενες για στοιχεία διαλειτουργικότητας
                                 
                                 
                                             Σημείο
                                          
                                          
                                             Στοιχείο
                                          
                                          
                                             Ενότητες
                                          
                                       
                                             CA1 ή CA2
                                          
                                          
                                             CB + CD
                                          
                                          
                                             CB + CF
                                          
                                          
                                             CH
                                          
                                          
                                             CH1
                                          
                                          
                                             CV
                                          
                                       
                                             4.2.3.6.1
                                          
                                          
                                             Όργανα κύλισης
                                          
                                          
                                              
                                          
                                          
                                             X
                                          
                                          
                                             X
                                          
                                          
                                              
                                          
                                          
                                             X
                                          
                                          
                                              
                                          
                                       
                                             Καθιερωμένα όργανα κύλισης
                                          
                                          
                                             X
                                          
                                          
                                              
                                          
                                          
                                              
                                          
                                          
                                             X
                                          
                                          
                                              
                                          
                                          
                                              
                                          
                                       
                                             4.2.3.6.2
                                          
                                          
                                             Τροχοφόρος άξονας
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.3.6.3
                                          
                                          
                                             Τροχός
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.3.6.4
                                          
                                          
                                             Άξονας
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.4.3.5
                                          
                                          
                                             Συστατικό πέδησης τριβής επί επιφανειών κύλισης τροχών
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                             X (**)
                                             
                                          
                                       
                                             5.3.5
                                          
                                          
                                             Σήμα οπίσθιου άκρου
                                          
                                          
                                             X
                                          
                                          
                                              
                                          
                                          
                                              
                                          
                                          
                                             X
                                          
                                          
                                              
                                          
                                          
                                              
                                          
                                       
                           
                                 γ)
                              
                              
                                 το ακόλουθο σημείο 6.1.2.5 εισάγεται μετά το σημείο 6.1.2.4:
                                 «6.1.2.5.   Συστατικά πέδησης τριβής επί επιφανειών κύλισης τροχών
                                 
                                 Η απόδειξη της συμμόρφωσης των συστατικών πέδησης τριβής επί επιφανειών κύλισης τροχών διενεργείται με προσδιορισμό των ακόλουθων ιδιοτήτων του συστατικού τριβής σύμφωνα με το τεχνικό έγγραφο ERA/TD/2013-02/INT του Ευρωπαϊκού Οργανισμού Σιδηροδρόμων (ΕΟΣ) έκδοση 2.0, της XX.XX.2014, που αναρτήθηκε στον ιστότοπο του ΕΟΣ (http://www.era.europa.eu):
                                 
                                             —
                                          
                                          
                                             δυναμικές επιδόσεις τριβής (κεφάλαιο 4),
                                          
                                       
                                             —
                                          
                                          
                                             στατικός συντελεστής τριβής (κεφάλαιο 5),
                                          
                                       
                                             —
                                          
                                          
                                             μηχανικά χαρακτηριστικά, συμπεριλαμβανομένων των ιδιοτήτων όσον αφορά τη δοκιμή τάσης εφελκυσμού και τη δοκιμή αντοχής στην κάμψη (κεφάλαιο 6).
                                          
                                       Η απόδειξη των ακόλουθων περιπτώσεων καταλληλότητας πραγματοποιείται σύμφωνα με τα κεφάλαια 7 και/ή 8 του τεχνικού εγγράφου ERA/TD/2013-02/INT του ΕΟΣ έκδοση 2.0, της XX.XX.2014, που αναρτήθηκε στον ιστότοπο του ΕΟΣ (http://www.era.europa.eu), εάν το στοιχείο τριβής προορίζεται να είναι κατάλληλο για:
                                 
                                             —
                                          
                                          
                                             συστήματα ανίχνευσης αμαξοστοιχιών βασιζόμενα σε κυκλώματα τροχιάς και/ή
                                          
                                       
                                             —
                                          
                                          
                                             αντίξοες συνθήκες περιβάλλοντος.
                                          
                                       Εάν κατασκευαστής δεν διαθέτει επαρκή ανατροφοδότηση με πείρα (κατά την κρίση του) για τον προτεινόμενο σχεδιασμό, η επικύρωση τύπου με δοκιμή εν λειτουργία (ενότητα CV) αποτελεί μέρος της διαδικασίας αξιολόγησης για την καταλληλότητα χρήσης. Πριν από την έναρξη δοκιμών εν λειτουργία, χρησιμοποιείται η ενδεδειγμένη ενότητα (CB ή CH1) για την πιστοποίηση του σχεδιασμού του στοιχείου διαλειτουργικότητας.
                                 Οι δοκιμές εν λειτουργία οργανώνονται κατόπιν αιτήματος του κατασκευαστή, ο οποίος πρέπει να εξασφαλίσει τη σύμφωνη γνώμη σιδηροδρομικής επιχείρησης ότι θα συμβάλει στην αξιολόγηση αυτή.
                                 Η καταλληλότητα συστημάτων ανίχνευσης αμαξοστοιχιών βασιζόμενων σε κυκλώματα τροχιάς για στοιχεία τριβής που προορίζονται να χρησιμοποιούνται σε υποσυστήματα πέραν του πεδίου εφαρμογής που ορίζεται στο κεφάλαιο 7 του τεχνικού εγγράφου ERA/TD/2013-02/INT του ΕΟΣ έκδοση 2.0, της XX.XX.2014, που αναρτήθηκε στον ιστότοπο του ΕΟΣ (http://www.era.europa.eu) επιτρέπεται να αποδεικνύεται με τη διαδικασία για καινοτόμες λύσεις που περιγράφεται στο σημείο 6.1.3.
                                 Η καταλληλότητα για αντίξοες συνθήκες περιβάλλοντος με δοκιμή δυναμομέτρου για στοιχεία τριβής που προορίζονται να χρησιμοποιούνται σε υποσυστήματα πέραν του πεδίου εφαρμογής που ορίζεται στη ρήτρα 8.2.1 του τεχνικού εγγράφου ERA/TD/2013-02/INT του ΕΟΣ έκδοση 2.0 της XX.XX.2014 που αναρτήθηκε στον ιστότοπο του ΕΟΣ (http://www.era.europa.eu) επιτρέπεται να αποδεικνύεται με τη διαδικασία για καινοτόμες λύσεις που περιγράφεται στο σημείο 6.1.3.»·
                              
                           
                                 δ)
                              
                              
                                 το σημείο 6.1.3 αντικαθίσταται από το ακόλουθο κείμενο:
                                 «6.1.3.   Καινοτόμες λύσεις
                                 
                                 Αν προτείνεται καινοτόμος λύση όπως ορίζεται στο άρθρο 10α για στοιχείο διαλειτουργικότητας, ο κατασκευαστής, ή ο εγκαταστημένος στην Ένωση εξουσιοδοτημένος αντιπρόσωπός του, εφαρμόζει τη διαδικασία που προβλέπεται στο άρθρο 10α.»·
                              
                           
                                 ε)
                              
                              
                                 στο σημείο 6.2.2.3 το τρίτο εδάφιο αντικαθίσταται από το ακόλουθο κείμενο:
                                 «Εναλλακτικά προς την εκτέλεση δοκιμών επί τροχιάς σε δύο διαφορετικές κλίσεις σιδηροτροχιάς, όπως ορίζεται στο σημείο ενότητα 5.4.4.4 του προτύπου EN 14363:2005, οι δοκιμές επιτρέπεται να διεξάγονται με μια μόνον κλίση σιδηροτροχιάς, εφόσον αποδειχθεί ότι οι δοκιμές καλύπτουν την κλίμακα συνθηκών επαφής που ορίζονται στο τμήμα 1.1 του τεχνικού εγγράφου ERA/TD/2013/01/INT του ΕΟΣ έκδοση 1.0 της 11.2.2013 που αναρτήθηκε στον ιστότοπο του ΕΟΣ (http://www.era.europa.eu).»·
                              
                           
                                 στ)
                              
                              
                                 Το σημείο 6.2.3 αντικαθίσταται από το ακόλουθο κείμενο:
                                 «6.2.3.   Καινοτόμες λύσεις
                                 
                                 Αν προτείνεται καινοτόμος λύση όπως ορίζεται στο άρθρο 10α για το υποσύστημα “τροχαίο υλικό — εμπορευματικές φορτάμαξες”, ο αιτών εφαρμόζει τη διαδικασία που προβλέπεται στο άρθρο 10α.».
                              
                           
               
                     5)
                  
                  
                     Στο κεφάλαιο 7 «Εφαρμογή» σημείο 7.1.2 στοιχείο ι), διαγράφεται το δεύτερο εδάφιο.
                  
               
                     6)
                  
                  
                     Στο προσάρτημα Α, η τελευταία σειρά του πίνακα A.1. διαγράφεται.
                  
               
                     7)
                  
                  
                     Το προσάρτημα Γ τροποποιείται ως εξής:
                     
                                 α)
                              
                              
                                 στο τμήμα 9, το στοιχείο ιβ) αντικαθίσταται από το ακόλουθο κείμενο:
                                 
                                             «ιβ)
                                          
                                          
                                             Εφόσον για το σύστημα πέδησης απαιτείται το στοιχείο διαλειτουργικότητας “συστατικό πέδησης τριβής επί επιφανειών κύλισης τροχών”, το στοιχείο διαλειτουργικότητας πληροί, επιπροσθέτως των απαιτήσεων του σημείου 6.1.2.5 του Δελτίου UIC 541-4:2010. Στην περίπτωση αυτή, ο κατασκευαστής του συστατικού πέδησης τριβής επί επιφανειών κύλισης τροχών, ή ο εγκαταστημένος στην Ένωση εξουσιοδοτημένος αντιπρόσωπός του, πρέπει να λάβει την έγκριση της UIC.»·
                                          
                                       
                           
                                 β)
                              
                              
                                 στο τμήμα 14, το δεύτερο εδάφιο αντικαθίσταται από το ακόλουθο κείμενο:
                                 «Όσον αφορά τη χρήση συστημάτων πέδησης στην επιφάνεια κύλισης τροχού, η παρούσα προϋπόθεση θεωρείται ότι πληρούται, εάν το συστατικό διαλειτουργικότητας “συστατικό πέδησης τριβής επί επιφανειών κύλισης τροχών” πληροί, επιπροσθέτως των απαιτήσεων του σημείου 6.1.2.5, το Δελτίο UIC 541-4:2010 και εάν ο τροχός:
                                 
                                             —
                                          
                                          
                                             αξιολογείται σύμφωνα με το σημείο 6.1.2.3 και
                                          
                                       
                                             —
                                          
                                          
                                             πληροί τους όρους του τμήματος 15 του προσαρτήματος Γ.».
                                          
                                       
                           
               
                     8)
                  
                  
                     Το προσάρτημα Δ τροποποιείται ως εξής:
                     
                                 α)
                              
                              
                                 προστίθενται οι κάτωθι γραμμές στη γραμμή που περιέχει το κείμενο «Πέδη στάθμευσης 4.2.4.3.2.2» στο τετραγωνίδιο της στήλης «Χαρακτηριστικά προς αξιολόγηση»:
                                 
                                             «Συστατικά πέδησης τριβής επί επιφανειών κύλισης τροχών
                                          
                                          
                                             4.2.4.3.5
                                          
                                          
                                             —
                                          
                                          
                                             —
                                          
                                       
                                             6.1.2.5
                                          
                                          
                                             Τεχνικό έγγραφο ERA/TD/2013-02/INT του ΕΟΣ, έκδοση 2.0 της XX.XX.2014
                                          
                                          
                                             Όλες»
                                          
                                       
                           
                                 β)
                              
                              
                                 η γραμμή που περιέχει το κείμενο «EN 15551:2009+A1:2010» στο τετραγωνίδιο της στήλης «Παραπομπές σε υποχρεωτικό πρότυπο» αντικαθίσταται από το ακόλουθο κείμενο:
                                 
                                              
                                          
                                          
                                              
                                          
                                          
                                             «EN 15551:2009 + A1:2010
                                          
                                          
                                             6.2, 6.2.3.1»
                                          
                                       
                           
                                 γ)
                              
                              
                                 προστίθεται η ακόλουθη γραμμή κάτω από τη γραμμή που περιέχει το κείμενο «UIC 542:2010» στο τετραγωνίδιο της στήλης «Παραπομπές σε υποχρεωτικό πρότυπο»:
                                 
                                              
                                          
                                          
                                              
                                          
                                          
                                             «UIC 541-4:2010.
                                          
                                          
                                             Όλες»
                                          
                                       
                           
               
                     9)
                  
                  
                     Στο προσάρτημα Ε τμήμα 1, το πρώτο εδάφιο αντικαθίσταται από το ακόλουθο κείμενο:
                     «Το χρώμα των ουραίων φανών πληροί τη ρήτρα 5.5.3 του προτύπου ΕΝ 15153-1:2013.».
                  
               
                     10)
                  
                  
                     Στο προσάρτημα ΣΤ, προστίθεται η ακόλουθη γραμμή κάτω από τη γραμμή που περιέχει το κείμενο «Σύστημα προστασίας από ολίσθηση των τροχών (WSP)» στο τετραγωνίδιο της στήλης «Στοιχείο του υποσυστήματος Τροχαίο υλικό»:
                     
                                 «Συστατικά πέδησης τριβής επί επιφανειών κύλισης τροχών
                              
                              
                                 4.2.4.3.5
                              
                              
                                 X
                              
                              
                                 X
                              
                              
                                 X
                              
                              
                                 6.1.2.5»
                              
                           
               
            (*)  Οι ενότητες CA1, CA2 ή CH επιτρέπεται να χρησιμοποιούνται μόνο σε περίπτωση προϊόντων που διατίθενται στην αγορά και, κατά συνέπεια, αναπτύχθηκαν, πριν από την έναρξη ισχύος της παρούσας ΤΠΔ, με την προϋπόθεση ότι ο κατασκευαστής αποδεικνύει στον κοινοποιημένο οργανισμό ότι για προγενέστερες εφαρμογές έχουν εκτελεστεί εξέταση σχεδιασμού και εξέταση τύπου υπό συγκρίσιμες συνθήκες, και ότι τα προϊόντα πληρούν τις απαιτήσεις της παρούσας ΤΠΔ· η απόδειξη αυτή τεκμηριώνεται και θεωρείται ότι συνιστά ισοδύναμο αποδεικτικό επίπεδο όπως η ενότητα CB ή η εξέταση σχεδιασμού σύμφωνα με την ενότητα CH1.
         
            (**)  Η ενότητα CV χρησιμοποιείται σε περίπτωση που ο κατασκευαστής του συστατικού πέδησης τριβής επί επιφανειών κύλισης τροχών δεν διαθέτει επαρκή ανατροφοδότηση με πείρα (κατά την κρίση του) για τον προτεινόμενο σχεδιασμό.»·